**CONTRACT DE PRESTĂRI SERVICII**

**nr. 93637/31.12.2020**

1. În temeiul Legii 98/2016 privind achiziţiile publice, s-a încheiat prezentul contract de prestare de servicii, **între**:

|  |
| --- |
| **MUNICIPIUL ARAD**, cu sediul în B-dul Revoluţiei nr. 75, telefon 0257/281850, fax 0257/284744, cod fiscal 3519925, coduri IBAN RO12TREZ24A685050580101X, RO28TREZ24A685050580102X deschise la Trezoreria Municipiului Arad, **reprezentată prin CĂLIN BIBARȚ – Primar şi dna. Claudia Grozavu, Director economic.** |

în calitate de **ACHIZITOR**,pe de o parte, **şi**

|  |
| --- |
| **S.C. LOAAN CONSULTING S.R.L.,** |

în calitate de **PRESTATOR**, pe de altă parte.

1. **DEFINIŢII**

2.1 În prezentul contract următorii termeni vor fi interpretaţi astfel:

a. **contract** – acordul de voinţă dintre două părţi, achizitor şi prestator, cu intenţia de a constitui un raport juridic;

b. **achizitor şi prestator** - părţile contractante, aşa cum sunt acestea numite în prezentul contract;

c. **preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. **act aditional** - document ce modifică prezentul contract de servicii;

e. **oferta -** documentaţia care cuprinde propunerea tehnică şi propunerea financiară;

f. **propunerea tehnică** - document al ofertei, elaborat pe baza cerinţelor din caietul de sarcini, stabilite de autoritatea contractanta;

g. **propunerea financiară** - document al ofertei prin care se furnizează informaţiile cerute prin documentaţia de atribuire cu privire la pret, tarif, alte conditii financiare si comerciale;

h. **caiet de sarcini** - document, reprezentând anexă a prezentului contract de servicii, întocmit de către achizitor, care include definirea condiţiilor, specificaţiilor tehnice şi, totodată, indicaţiile privind regulile de bază care trebuie respectate în elaborarea propunerii tehnice şi financiare de către prestator;

i. **servicii** - activităţile a căror prestare face obiectul contractului;

j. **forţa majoră** – potrivit art. 1351 *NCC*, dacă legea nu prevede altfel sau părţile nu convin contrariul, răspunderea este înlăturată atunci când prejudiciul este cauzat de forţă majoră. Forţa majoră este orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face mai oneroasă executarea obligaţiilor uneia din părţi;

g. **zi** - zi calendaristică; an - 365 de zile

1. **INTERPRETARE**

3.1 În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

3.3 Dacă oricare dintre clauzele contractului este nulă, anulată, interzisă de lege, inaplicabilă, aceste împrejurări nu vor afecta validitatea şi efectele oricărei alte clauze din contract.

3.4 Inacţiunea, întârzierea, toleranţa manifestate de una dintre părţi în punerea în aplicare a clauzelor contractului sau acordarea de amânări sau înlesniri către cealaltă parte, nu afectează sau restrâng drepturile acelei părţi rezultate din contract, renunţarea la un drept neputând fi prezumată în nicio situaţie.

1. **OBIECTUL PRINCIPAL AL CONTRACTULUI**

4.1 Prestatorul se obligă să presteze **Servicii de DIRIGENŢIE DE ŞANTIER** pentru execuţia lucrărilor „Construire centru multifuncţional pentru persoane din zone marginalizate – zona Şezătorii-Pădurii”, în conformitate cu prevederile din caietul de sarcini.

4.2 Achizitorul se obligă să plătească preţul convenit în propunerea financiară, document al contractului.

1. **PREŢUL CONTRACTULUI**

5.1 Preţul convenit pentru îndeplinirea contractului, plătibil prestatorului de către achizitor, este de 76.400,00 lei fara TVA, la care se adauga suma de 14.516,00 lei, valoarea totala fiind de 90.916,00 lei.

1. **DURATA CONTRACTULU**

6.1 Durata prezentului contract este de 20 (douăzeci) de luni, în conformitate cu graficul de execuţie a lucrarilor, de la transmiterea ordinului de începere de catre beneficiar şi se va finaliza odată cu semnarea procesului verbal de recepţie la terminarea lucrărilor.

6.2 În eventualitatea în care lucrările vor fi finalizate de către constructor într-un termen mai scurt, perioada de lucru a prestatorului (dirigintelui de şantier) va fi redusă corespunzător. Reducerea se va face prin notificarea prestatorului emisă de către achizitor, notificare care devine obligatorie imediat după primirea acesteia de către prestator.

6.3 În cazul în care lucrările se suprapun peste perioada de iarnă şi se suspendă temporar, se va suspenda şi prestarea serviciului de asistenţă tehnică.

6.4 În situaţia în care durata de execuţiei a lucrărilor „Construire centru multifuncţional pentru persoane din zone marginalizate – zona Şezătorii-Pădurii” se va prelungi, atunci se va prelungi şi contractul de servicii în mod corespunzător, prin acordul părţilor, fără costuri suplimentare.

1. **DOCUMENTELE CONTRACTULUI**

7.1 Documentele contractului și ordinea de precedență în interpretarea acestora:

1. Caiet de sarcini nr. 86326/T4/02.12.2020

2. Propunere tehnica nr. 91519/21.12.2020

3. Propunere financiara nr. 91519/21.12.2020

1. **OBLIGAŢIILE PRINCIPALE ALE PRESTATORULUI**

8.1 Prestatorul se obligă să presteze serviciile la standardele şi/sau performanţele din contract, în conformitate cu prevederile caietului de sarcini.

8.2 Prestatorul este pe deplin responsabil pentru prestarea serviciilor convenite. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

8.3 Prestatorul serviciilor de dirigenţie de şantier se va asigura că executantul lucrărilor de „Construire centru multifuncţional pentru persoane din zone marginalizate – zona Şezătorii-Pădurii” îndeplineşte toate responsabilităţiile asumate prin contract, respectă prevederile legale, reglementările tehnice, proiectele tehnice cu detaliile de execuţie şi caietul de sarcini.

8.4 Prestatorul va garanta respectarea următoarelor principii: principiul legalităţii – respectarea prevederilor normative în vigoare, în domeniu; principiul imparţialităţii, atât faţă de Achizitor cât şi faţă de Executantul lucrărilor; profesionalism; fidelitate.

8.5 Dirigintele de şantier îşi va desfăşura activitatea conform prevederilor prezentului Contract de servicii, respectând prevederile legale în relaţiile cu Executantul titular al Contractului de lucrări, cu Inspectoratul de Stat în Construcţii, cu autorităţiile locale.

8.6 Dirigintele de şantier răspunde în faţa instituţiilor de control (Camera de Conturi etc.) în mod solidar cu responsabilul numit de către autoritatea contractantă.

8.7 Dirigintele de şantier îşi asumă răspunderea conform art. 44 din Ordinul nr. 1496/2011 pentru aprobarea Procedurii de autorizare a diriginţilor de şantier, în exercitarea verificării realizării corecte a executării lucrărilor de construcţii.

1. **OBLIGAŢIILE PRINCIPALE ALE ACHIZITORULUI**

9.1 Achizitorul se obligă să verifice, potrivit clauzei 13, serviciile prestate în termenul convenit.

9.2 Achizitorul se obligă să plătească, preţul către prestator după înregistrarea facturii la registratura generală (cam.5 “Palatul Cenad”) a Primăriei Municipiului Arad, în termen de 30 zile. Pentru decontarea lunară a serviciilor de asistenţă şi supraveghere tehnică (dirigenţie de şantier) prestate, se va întocmi un pontaj însoţit de Raportul lunar de activitate.

9.3 Dacă achizitorul nu onorează facturile în termen de 60 zile de la înregistrarea acestora la registratura autorităţii contractante, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

9.4 Achizitorul are obligaţia de a delega un reprezentant pentru inspecţia serviciilor prestate şi de a asigura disponibilitatea acestora pentru inspecţie.

1. **SANCŢIUNI PENTRU NEÎNDEPLINIREA CULPABILĂ A OBLIGAŢIILOR**

10.1 În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din plata neefectuată, ca penalităţi, 0,03% pentru fiecare zi de întârziere.

10.2 În cazul în care achizitorul nu onorează facturile în termen de 60 de zile de la data înregistrării acestora la registratura achizitorului, atunci acesta are obligaţia de a plăti ca penalităţi 0,03% din preţul facturii neachitate pentru fiecare zi de întârziere.

10.3 Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

1. **ALTE RESPONSABILITĂŢI ALE PRESTATORULUI**

11.1 (1) Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat.

(2) Prestatorul se obligă să supravegheze prestarea serviciilor, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

1. **ALTE RESPONSABILITĂŢI ALE ACHIZITORULUI**

12.1 Achizitorul se obligă să pună la dispoziţia prestatorului informaţiile necesare îndeplinirii contractului.

1. **RECEPŢIE ŞI VERIFICĂRI**

13.1 Achizitorul are dreptul de a verifica modul de prestare a serviciilor pentru a stabili conformitatea cu oferta depusă.

13.2 Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

**14. ÎNCEPERE, FINALIZARE**

14.1 Prestatorul are obligaţia de a începe prestarea serviciilor începând cu data transmiterii ordinului de începere.

14.2 Serviciile prestate în baza contractului trebuie finalizate în termenul convenit de părţi, termen care se calculează de la data începerii prestării serviciilor.

14.3 Cu excepţia clauzei 6.4 şi a cauzelor de forţă majoră, nu se acceptă prelungirea duratei contractului.

14.4.1 Prezentul contract intră în vigoare la momentul semnării şi încetează:

14.4.2 La împlinirea termenului pentru care a fost încheiat.

14.4.3 Prin denunţarea unilaterală de către achizitor, fără nicio notificare prealabilă adresată prestatorului, în cazul în care acestuia din urmă i se retrage autorizaţia de funcţionare, intră în procedura de reorganizare judiciară sau este declarat în stare de faliment. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

14.4.4 Prin denunţare unilaterală, cu o notificare prealabilă adresată prestatorului/achizitorului, în cazul în care acesta nu îşi îndeplineşte la timp şi în bune condiţii oricare dintre obligaţiile ce-i revin.

14.4.5 Prin denunţare unilaterală de către achizitor în cazul apariţiei unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea acestuia ar fi contrară interesului public, cu condiţia ca acesta să notifice prestarorul.

14.4.6 Prin acordul scris al părţilor.

14.4.7 În orice alte cazuri prevăzute de lege.

14.5 Achizitorul are dreptul de a denunţa unilateral prezentul contract şi în situaţia în care alocarea resurselor financiare a fost sistată.

14.6 Achizitorul îşi rezervă dreptul de a denunţa unilateral contractul, în perioada de valabilitate a acestuia, printr-o notificare scrisă, adresată prestatorului, cu respectarea termenului de preaviz, de 15 zile, şi fără a aduce atingere dispoziţiilor dreptului comun privind încetarea contractelor, în una dintre următoarele situaţii:

a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 - 167;

b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**15. AMENDAMENTE**

15.1 Cu excepţia art. 5, părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

**16. GARANŢIA DE BUNĂ-EXECUŢIE**

16.1 Prestatorul se obligă să constituie garanţia de bună execuţie a contractului, în procent 5% din valoarea fără TVA a contractului, respectiv 3.820,00 lei. Garanţia se constituie în lei, prin reţineri succesive din sumele datorate pentru facturi parţiale, prezentate spre plată achizitorului. În acest caz, sumele se vor vira în contul de garanţie de bună execuţie deschis la Trezoreria Municipiului Arad, constituit de prestator la dispoziţia achizitorului, suma minimă depusă la constituirea contului fiind de 0,5% din valoarea fără TVA a contractului, adică 382,00 lei.

16.2 Din contul de disponibil deschis la Trezoreria Municipiului Arad pe numele contractantului, pot fi dispuse plăţi atât de către contractant, cu avizul scris al autorităţii contractante care se prezintă unităţii Trezoreriei Arad cât şi de unitatea Trezoreriei Arad la solicitarea scrisă a autorităţii contractante în favoarea căreia este constituită garanţia de bună execuţie.

16.3 Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună

execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate. Contul astfel deschis este purtător de dobândă în favoarea contractantului.

16.4 Achizitorul se obligă să restituie garanţia de bună execuţie în termen de 14 zile de la data emiterii raportului final de supervizare/expirarea duratei de garanție acordată lucrărilor, dacă achizitorul nu a emis pretenţii asupra acestei garanţii

**17. SUBCONTRACTANŢI**

Nu este cazul

**18. FORŢA MAJORĂ**

18.1 Forţa majoră este constatată de o autoritate competentă.

18.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5 Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

**19. SOLUŢIONAREA LITIGIILOR**

19.1 Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

19.2 Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**20. LIMBA CARE GUVERNEAZĂ CONTRACTUL**

20.1 - Limba care guvernează contractul este limba română.

**21. COMUNICĂRI**

21.1 (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

21.2 Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

**22. LEGEA APLICABILĂ CONTRACTULUI**

22.1 Contractul va fi interpretat conform legilor din România.

Părţile au înţeles să încheie prezentul contract în trei exemplare, unul pentru prestator şi două pentru achizitor.

|  |  |
| --- | --- |
| **ACHIZITOR** | **PRESTATOR** |
| **Primar** | **S.C. LOAAN CONSULTING S.R.L.** |
| Călin Bibarţ | Administrator |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |